Agri Nord har, med støtte fra Undervisningsministeriet, lavet populære kurser i såkaldt arbejdsmarkedsdansk. Og det er med til at gøre arbejdet på gårdene nemmere. Det har Erik Møller Andersen, som har en gård ved Arden, oplevet: - Jo bedre vi kommunikerer, jo bedre får vi alle detaljer med i den daglige drift. Så det er en stor fordel, at vi får hverdagen til at glide bedre, siger han til DR Nordjylland. Agri Nord har i alt lavet 11 kurser med mellem 6 og 11 deltagere, og de sidste sluttede kort før jul. Agri Nord arbejder på at fortsætte kurserne til næste år.
I Nordjylland skal udenlandske landbrugsarbejdere lære at sige gylletank og mejetærsker.